L 45/1414
Euroopa Liidu Teataja
ET
24.2.2022
KOMISJON KATSEPROJEKTID
PEATÜKK PP 02 — EUROOPA STRATEEGILISED INVESTEERINGUD (jätkub) PP 02 21
(jätkub)
PP 02 21 04
(jätkub) Neid lahendusi tuleks rakendada kahel tasandil.
Esiteks: turismisektoris tegutsevatele eri tööstusharude jaoks tuleks luua tasuta avalik digitaalplatvorm.
See platvorm edendaks klientide ja ettevõtete vahelist suhtlust broneerimis­ süsteemide kaudu, võttes arvesse suhtlusdistantsi hoidmist ja tehisintellekti lahendusi suuremate inimrühmade suunamiseks, ning võimaldades näiteks toitu kaasa osta või teha broneeringuid restoranides, baarides, hotellides, jne.
Praktikas võiksid omanikud selles rakenduses kasutusele võtta videoid, fotosid ja muid teabeallikaid, mis võimaldavad klientidel täpselt otsustada, kus ja millal neile koht kinni pannakse ning sellele vastavalt see broneerida.
Teisest küljest saaksid omanikud parandada oma süsteemide osi, arendades välja ja rakendades vajalikke vahendeid ja taristut, et oma klientidega paremini ühenduses olla.
Selle rakenduse tõttu tunneksid tarbijad end kindlamalt, kui nad külastavad baare, restorane, hotelle ja teisi turismisektori ettevõtteid.
Teiseks: digiteerimine sektoris tegutsevate ettevõtete ettevõttesiseses tegevuses, et restoranid, baarid või hotellid mitte ainult ei suurendaks oma tootlikkust, vaid muutuksid ka kõigi asjaosaliste jaoks turvalisemaks, mis võib lähitulevikus osutuda eriti oluliseks.
Selle saavutamiseks võivad ettevõtjad näiteks kasutada avalike ruumide kiireks puhastamiseks desinfitseerimisroboteid või töötada välja ja rakendada lahendusi, mis vähendavad vajadust inimestevahelise suhtluse järele, näiteks võtte kasutusele ruutkoodid või sularahata maksesüsteemid.
Lisaks toetatakse projektiga turismisektorit, pakkudes omanikele nõustamisteenuseid.
See sisu on mõeldud eelkõige seda liiki ettevõtete jaoks.
Ning lisaks, kuna tegemist on ELi rakendusega, ei jäeta kedagi (st ühtegi ettevõtet) kõrvale.
Katseprojekti peamiseks tulemuseks oleks turismisektori VKEde suurem digiteerimine, mis eeldatavasti aitab neil saavutada COVID-19 puhangust tingitud muutustega toimetulemiseks parema ettevalmistatuse.
Euroopa VKEde digiteerimise toetamine on komisjoni selge prioriteet, mis on muutunud praeguses olukorras veelgi olulisemaks.
Arvestades VKEde tähtsust turismisektori eri harudes nii lisaväärtuse kui ka töökohtade allikana, on äärmiselt oluline, et kriisi ajal tehtaks jõupingutusi selle sektori ettevõtete toetamiseks.
PP 02 21 05
Katseprojekt — Kestlik liikuvus maapiirkondades, et suurendada COVID-19 ajal vastupanuvõimet ja toetada ökoturismi
Arvandmed (Liigendatud assigneeringud) Assigneeringud 2022 Kulukohustus
990 500
Assigneeringud 2021
Makse
997 625
Kulukohustus
1 000 000
Täitumine 2020
Makse
Kulukohustus
Makse
250 000
Märkused
Katseprojektiga arendatakse Euroopa rohelise kokkuleppe ideid, järgitakse eesmärki mitte kedagi kõrvale jätta ja püütakse tagada õiglane üleminek, mida tuleb kohaldada ka liikuvusele maapiirkondades.
Katseprojekti eesmärk on tõepoolest ühelt poolt vähendada transpordi CO2-heidet kooskõlas Euroopa kliimamääruses sätestatud eesmärkidega ning teiselt poolt edendada paremat liikuvust ja ühendust äärepoolsete või maapiirkondade ning suutlikkuse suurendamist, võttes arvesse ja eelkõige kaasates inimesi, kes ei saa või ei taha autot omada, nagu naised, noored, eakad, puuetega ja sotsiaalselt ebasoodsas olukorras olevad inimesed, et edendada juurdepääsetavust ja kaasatust.